Käytämme tuotteissamme pääasiassa ankan ja hanhen untuvaa. Vesilintujen untuvakerroksen väritys vaihtelee lähes valkoisesta erilaisiin tummiin sävyihin. Valikoimme käytettävän täytteen parhaan laadun mukaisesti ja käyttötarkoitukseen sopien. Käyttäessämme valkoisen vesilinnun untuvaa, on todennäköistä, että myös valkeasta peitosta loistaa läpi yksittäisiä tummempia untuvia, mikä on täysin normaalia untuvalle luonnonmateriaalina. Mikäli tummempi untuva häiritsee, voi tuotetta hieman pöyhiä, jolloin täyte asettuu uudelleen ja tummempi untuva sujahtaa katseelta piiloon.